Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Wara xi snin fejn ftit li xejn kien hemm interazzjoni ma' Kuba, membri tal-Unjoni Ewropea esprimew ix-xewqa tagħhom li jniedu serje ta' taħditiet mal-Gvern Kuban fuq perjodu mhux speċifikat ta' żmien sabiex jesploraw il-potenzjal li japprofondixxu r-relazzjoni ta' bejniethom. Fil-kuntest tal-qagħda attwali tar-relazzjonijiet bejn l-Istati Uniti u Kuba, kif ukoll fid-dawl tal-problemi li jeżistu fil-pajjiż kemm fil-qasam politiku u kemm fil-qasam tad-drittijiet tal-bniedem, liema hu, fil-fehma tar-Rappreżentant Għoli, skop realistiku għal dawn it-taħditiet? Fi kliem ieħor, liema benefiċċji sinifikanti jistgħu jinkisbu potenzjalment mill-approfondiment possibbli tar-relazzjonijiet bejn l-UE u Kuba? Ftehim bilaterali għandu l-għan li jsaħħaħ ir-relazzjoni bejn l-UE u Kuba u jipprovdi qafas robust għal djalogu kostruttiv u kooperazzjoni mtejba. Ikun jista' jippromwovi l-interessi u l-valuri tal-UE f'Kuba u jiżgura l-kontinwità fil-politiki tal-UE, inkluż l-appoġġ fil-proċess attwali ta' riforma u modernizzazzjoni, il-promozzjoni tad-drittijiet u l-libertajiet fundamentali tal-bniedem kif ukoll it-tisħiħ tal-kooperazzjoni għall-iżvilupp. Id-drittijiet tal-bniedem jibqgħu fiċ-ċentru tar-relazzjoni. Il-ġimgħa li għaddiet, l-Isvizzera vvutat b'maġġoranza żgħira favur riformi ġodda li jintroduċu restrizzjonijiet fuq l-immigrazzjoni. Ladarba l-Isvizzera hija attur ewlieni fix-xena internazzjonali, x'azzjonijiet qed jiġu kkunsidrati b'reazzjoni għall-kwoti tal-immigrazzjoni proposti minn dan il-pajjiż? Stabbiliet l-UE x'ikunu l-implikazzjonijiet tad-dħul fis-seħħ ta' regolamenti bħal dawn?
Extracted from C_309_2014.html